

|  |  |  |
| --- | --- | --- |
| Εικόνα που περιέχει κείμενο  Περιγραφή που δημιουργήθηκε αυτόματα  **ΕΛΛΗΝΙΚΗ ΔΗΜΟΚΡΑΤΙΑ**  **ΔΗΜΟΣ ΜΟΣΧΑΤΟΥ – ΤΑΥΡΟΥ** | **ΕΡΓΟ:** | ***«*Εργασίες διαμόρφωσης για την προσαρμογή λειτουργούντων δημοτικών βρεφικών, παιδικών και βρεφονηπιακών σταθμών στις προδιαγραφές του νέου θεσμικού πλαισίου αδειοδότησης σύμφωνα με τις διατάξεις του π.δ. 99/2017*»*** |
|  | **ΧΡΗΜΑΤΟΔΟΤΗΣΗ:** |  |
|  | **ΠΡΟΠΟΛΟΓΙΣΜΟΣ:** | **300.000,00€** |
|  | **ΑΡΙΘΜΟΣ ΜΕΛΕΤΗΣ:** | **……./..……** |
|  | **CPV:** | **…………….** |
| **ΤΕΧΝΙΚΗ ΕΚΘΕΣΗ**   |  |  | | --- | --- | | **ΚΥΡΙΟΣ ΤΟΥ ΕΡΓΟΥ:** | ΔΗΜΟΣ ΜΟΣΧΑΤΟΥ – ΤΑΥΡΟΥ | | **ΘΕΜΑ:** | «Εργασίες διαμόρφωσης για την προσαρμογή λειτουργούντων δημοτικών βρεφικών, παιδικών και βρεφονηπιακών σταθμών στις προδιαγραφές του νέου θεσμικού πλαισίου αδειοδότησης σύμφωνα με τις διατάξεις του π.δ. 99/2017» | |  |  | | | |

**Πίνακας Περιεχομένων**

[1. ΕΙΣΑΓΩΓΗ 4](#_Toc95844630)

[2. ΑΝΤΙΚΕΙΜΕΝΟ ΜΕΛΕΤΗΣ 4](#_Toc95844631)

[2.1. Α΄ ΒΡΕΦΟΝΗΠΙΑΚΟΣ ΣΤΑΘΜΟΣ ΜΟΣΧΑΤΟΥ 5](#_Toc95844632)

[2.2. Β΄ ΒΡΕΦΟΝΗΠΙΑΚΟΣ ΣΤΑΘΜΟΣ ΜΟΣΧΑΤΟΥ 5](#_Toc95844633)

[2.3. Γ΄ ΠΑΙΔΙΚΟΣ ΣΤΑΘΜΟΣ ΜΟΣΧΑΤΟΥ 6](#_Toc95844634)

[2.4. Δ΄ ΒΡΕΦΟΝΗΠΙΑΚΟΣ ΣΤΑΘΜΟΣ ΜΟΣΧΑΤΟΥ 6](#_Toc95844635)

[2.5. Α΄ ΠΑΙΔΙΚΟΣ ΣΤΑΘΜΟΣ ΤΑΥΡΟΥ 7](#_Toc95844636)

[2.6. Β΄ ΒΡΕΦΟΝΗΠΙΑΚΟΣ ΣΤΑΘΜΟΣ ΤΑΥΡΟΥ 8](#_Toc95844637)

[3. ΓΕΝΙΚΑ ΣΤΟΙΧΕΙΑ ΤΟΥ ΕΡΓΟΥ 8](#_Toc95844638)

1. ΕΙΣΑΓΩΓΗ

Σύμφωνα με το προεδρικό διάταγμα υπ΄ αριθμ. 99 ΦΕΚ Α΄141/28.09.2017 «Καθορισμός προϋποθέσεων αδειοδότησης και λειτουργίας των παιδικών και βρεφονηπιακών σταθμών που λειτουργούν εντός νομικών προσώπων των δήμων ή υπηρεσίας των δήμων» και το αίτημα του Δήμου Μοσχάτου – Ταύρου στο Υπουργείο Εσωτερικών, για την ένταξη του στο έργο: «**Επιχορήγηση των Δήμων και των Νομικών Προσώπων αυτών για προσαρμογή λειτουργούντων δημοτικών βρεφικών, παιδικών και βρεφονηπιακών σταθμών στις προδιαγραφές του νέου θεσμικού πλαισίου αδειοδότησης σύμφωνα με τις διατάξεις του π.δ. 99/2017»,** ο Δήμος Μοσχάτου – Ταύρου, δημοπρατεί το έργο**: «Εργασίες διαμόρφωσης για την προσαρμογή λειτουργούντων δημοτικών βρεφικών, παιδικών και βρεφονηπιακών σταθμών στις προδιαγραφές του νέου θεσμικού πλαισίου αδειοδότησης σύμφωνα με τις διατάξεις του π.δ. 99/2017»** με σκοπό τον εκσυγχρονισμό των κτηριακών εγκαταστάσεων και του εξοπλισμού, ώστε να αποτελούν πραγματικά φιλόξενους χώρους που θα ανταποκρίνονται στις σύγχρονες εκπαιδευτικές ανάγκες. Σημαντικές παρεμβάσεις πραγματοποιούνται σε έξι (6) συνολικά παιδικούς σταθμούς του Δήμου Μοσχάτου – Ταύρου, και αποσκοπούν αφενός στον εκσυγχρονισμό των κτηριακών εγκαταστάσεων και του εξοπλισμού και αφετέρου στη βελτίωση της εικόνας και της προσβασιμότητας των κτηρίων και των προαυλίων χώρων τους.

1. ΑΝΤΙΚΕΙΜΕΝΟ ΜΕΛΕΤΗΣ

Η παρούσα μελέτη συντάχθηκε από την Διεύθυνση Τεχνικών Έργων του Αναπτυξιακού Οργανισμού Τοπικής Αυτοδιοίκησης «Νέα Μητροπολιτική Αττική Α.Ε.», και το αντικείμενο της παρούσας εργολαβίας είναι κυρίως η συντήρηση, η επισκευή και η αποκατάσταση των κτηριακών εγκαταστάσεων των έξι (6) βρεφονηπιακών - παιδικών σταθμών του Δήμου Μοσχάτου – Ταύρου. Πρόκειται για εντοπισμένες επεμβάσεις συντήρησης και επισκευής και οι εργασίες που προβλέπεται να εκτελεστούν για την ολοκληρωμένη και δημιουργική παρέμβαση και αναβάθμιση των χώρων είναι η τοποθέτηση μεμβρανών ή υαλοπινάκων ασφαλείας όπου απαιτείται, καθαίρεση πλακοστρώσεων δαπέδων παντός τύπου και επιχρισμάτων, καθαίρεση μεταλλικών κατασκευών, αποξήλωση ξύλινων ή σιδηρών κουφωμάτων, είδη υγιεινής για τα νήπια, και στη συνέχεια η αποκατάσταση των επιχρισμάτων (εσωτερικών και εξωτερικών χωρών), χρωματισμός εσωτερικών και εξωτερικών επιφανειών, η επίστρωση δαπέδων με υλικά αντιολισθηρά για την ασφάλεια των νηπίων – βρεφών και των εργαζομένων στο χώρο, η προμήθεια και η εγκατάσταση νέων κουφωμάτων, ηλιακού θερμοσίφωνα, εγκατάσταση τεντών για την σκίαση των υπαίθριων χώρων, προμήθεια οργάνων παιδικών χαρών και την εναρμόνιση τους με τις απαιτήσεις της σειράς προτύπων κατά ΕΛΟΤ ΕΝ71. Η αποκατάσταση των υδραυλικών και των ηλεκτρομηχανολικών εγκαταστάσεων και μόνωσης των κτηριακών εγκαταστάσεων και τέλος όπου απαιτείται η διαμόρφωση των εσωτερικών χώρων σύμφωνα με τα άρθρα 3 και 4 του π.δ. 99/2017 και των υπαίθριων χωρών σύμφωνα με όσα ορίζονται στην πρόσκληση.

Η μελέτη κρίνεται απαραίτητη για την βελτίωση της λειτουργίας όλων των παιδικών και των βρεφονηπιακών σταθμών του Δήμου Μοσχάτου – Ταύρου.

Σήμερα στο πλαίσιο του Δημοτικού Οργανισμού Προσχολικής Αγωγής και Κοινωνικής Αλληλεγγύης (Δ.Ο.Π.Α.Κ.Α.) του Δήμου Μοσχάτου – Ταύρου, λειτουργούν βρεφικοί και παιδικοί σταθμοί, και στην παρούσα μελέτη γίνεται πρόταση για συνολικά έξι (6) βρεφονηπιακούς και παιδικούς σταθμούς, που στεγάζονται σε έξι (6) διαφορετικές περιοχές του Δήμου Μοσχάτου – Ταύρου. Συγκεκριμένα οι βρεφονηπιακοί – παιδικοί σταθμοί είναι οι εξής:

* Α΄ Βρεφονηπιακός Σταθμός Κ. Μοσχάτου ( Πίνδου 43),
* Β΄ Βρεφονηπιακού Σταθμού Κ. Μοσχάτου (Κοραή 2),
* Γ΄ Παιδικού Σταθμού Κ. Μοσχάτου (Πίνδου 36 & Ιεροθέου),
* Δ΄ Βρεφονηπιακού Σταθμού Κ. Μοσχάτου (Αρχιπ. Σπυρόπουλου 6),
* Α΄ Παιδικού Σταθμού Κ. Ταύρου ( Μυρακτής 1 & Παναγούλη), και
* Β’ Βρεφονηπιακού Σταθμού Κ. Ταύρου (Ανδρούτσου & Κορυζή).

Για κάθε ένα από τα κτήρια μετά από επί τόπου αυτοψίες των μηχανικών της ομάδας μελέτης και σύμφωνα με τις καταγεγραμμένες παρατηρήσεις της διεύθυνσης του κάθε σταθμού, προέκυψε μια λίστα από αναγκαίες εργασίες που αφορούν τόσο άμεσες επεμβάσεις συντήρησης υποδομών από φθορές όσο και εργασίες βελτίωσης – αναβάθμισης των συνθηκών λειτουργίας τους.

Παρακάτω αναλύονται για κάθε ένα από τα κτιριακά συγκροτήματα, οι καταγεγραμμένες ανάγκες και οι προτεινόμενες επεμβάσεις.

* 1. Α΄ ΒΡΕΦΟΝΗΠΙΑΚΟΣ ΣΤΑΘΜΟΣ ΜΟΣΧΑΤΟΥ
* Η κουζίνα του σταθμού διαθέτει εξοπλισμό με ξύλινα ερμάρια και απαιτείται η αντικατάστασή τους με ανοξείδωτα (inox) με βάση το Άρθρο 3 Β14, αντικατάσταση της υπάρχουσας λάντζας με μεγαλύτερη για το πλύσιμο των σκευών και τοποθέτηση πάγκου – τραπεζιού στο κέντρο της κουζίνας
* Στην αποθήκη τροφίμων απαιτούνται νέα ξύλινα ερμάρια για την αποθήκευση αυτών
* Σε δύο σκάλες του χώρου απαιτείται να τοποθετηθούν πόρτες ασφαλείας για την προστασία των παιδιών.
* Αντικατάσταση υαλοπινάκων όσων δεν είναι ασφαλείας σύμφωνα με το άρθρο 4Β3
* Τοποθέτηση σιτών στα παράθυρα για αερισμό των χώρων απασχόλησης νηπίων και βρεφών τους καλοκαιρινούς μήνες και την αποφυγή υγρασίας στην κουζίνα, στην αποθήκη τροφίμων και στους χώρπυς υγιεινής με βάση το Άρθρο 4 Ε και Άρθρο 3 Β 14 κ 15
* Επίστρωση με δάπεδο από χλωριούχο πολυβινύλιο (PVC) ή παρόμοιο στους χώρους απασχόλησης, ύπνου και φαγητού των παιδιών, σύμφωνα µε την ΕΤΕΠ 03-07-06-02 "Βινυλικά δάπεδα", µονοπαγούς υφής (όχι πολλαπλών στρώσεων), οποιουδήποτε χρωματισμού, επικολλούµενου µε συμβατή κόλλα σε λείο, επίπεδο, καθαρό και στεγνό υπόστρωµα
* Απαιτείται χρωματισμός των χώρων απασχόλησης, ύπνου, φαγητού με οικολογικό χρώμα βάσεως νερού
* Χρωματισμός των εξωτερικών επιφανειών του κτιρίου
* Ο υπαίθριος χώρος που βρίσκεται στον 1ο όροφο του κτιρίου χρειάζεται σκίαση, οπότε προβλέπεται η εγκατάσταση τέντας με βραχίονες αλουμινίου διαστάσεων 550x330mm2, σύμφωνα με το Άρθρο 4Η
* Απαιτείται πιθανή καθαίρεση πλατύσκαλων στις αίθουσες νηπίων στο ισόγειο που οδηγούν σε ξύλινη σκάλα (λόγω ύπαρξης ανισοσταθμίας) με βάση το Άρθρο 4, 3Β
* Απαιτείται προστατευτική περίφραξη στον υπαίθριο χώρο του 1ου ορόφου, περιμετρικά υπάρχουσας κλίμακας που οδηγεί στο δώμα για την ασφάλεια των παιδιών
* Προστατευτικά των ακμών μαρμάρινων προεξοχών,
* Αντικατάσταση δύο (2) θυρών ασφαλείας οι οποίες βρίσκονται στην εξωτερική σκάλα του 1ου ορόφου.
* Αντικατάσταση του υπάρχοντος ηλιακού θερμοσίφωνα λόγω παλαιότητας και μη απόδοσης με άλλον προκειμένου να καλύπτει τις απαιτήσεις των παιδιών που φιλοξενεί ο σταθμός
* Λόγω εισροής νερού στο ισόγειο από υπάρχοντα φεγγίτη με υαλότουβλα προτείνεται η αντικατάσταση με κούφωμα αλουμινίου
* Εγκατάσταση σχάρας απορροής ομβρίων, στον αίθριο χώρο, πέραν της υπάρχουσας, λόγω πλημμυρικών φαινομένων σε έντονες βροχοπτώσεις, με επιπλέον εγκατάσταση νέων φρεατίων υδρορροών, αφού προηγηθεί καθαρισμός των υπαρχόντων σωληνώσεων απορροής ομβρίων
* Πλήρης ανακατασκευή της πλακόστρωσης στον αίθριο χώρο του παιδικού και αν απαιτείται και των υπαρχόντων υδρορροών για την καλύτερη απορροή των υδάτων
* Αποξήλωση υπάρχουσας μπανιέρας και εγκατάσταση ντουζιέρας από πορσελάνη με τον αναμικτήρα θερμού – ψυχρού ύδατος
* Τοποθέτηση αλλαξιέρας - συρταριέρας
* Τοποθέτηση αντιολισθητικών ελαστικών παρεμβλημάτων στην εξωτερική σκάλα που οδηγεί από το ισόγειο στον 1ο όροφο
  1. Β΄ ΒΡΕΦΟΝΗΠΙΑΚΟΣ ΣΤΑΘΜΟΣ ΜΟΣΧΑΤΟΥ
* Τοποθέτηση μεταλλικών προστατευτικών στα σώματα θέρμανσης του χώρου του ισογείου (συγκεκριμένα στο χώρο της τραπεζαρίας)
* Τοποθέτηση προστατευτικών φύλλων αλουμινίου σε δύο μπαλκονοπόρτες στο βρεφικό και προνηπιακό τμήμα
* Τοποθέτηση σιτών στα παράθυρα, όπου δεν υπάρχουν, για αερισμό των χώρων απασχόλησης νηπίων και βρεφών τους καλοκαιρινούς μήνες και την αποφυγή υγρασίας στην κουζίνα, την αποθήκη τροφίμων και των χώρων υγιεινής με βάση τα Άρθρο 4 Ε και Άρθρο 3 Β 14 κ 15
* Χρωματισμοί των χώρων του υπογείου
* Αντικατάσταση πλακιδίων από πορσελάνη 20x20cm στον υπόγειο χώρο του κτιρίου
* Αποκατάσταση κουπαστής στηθαίου της ράμπας στην είσοδο του σχολείου
* Αντικατάσταση φωτιστικών στο χώρο της τραπεζαρίας
* Απαιτείται στην ταράτσα η απομάκρυνση υπάρχοντος χαλικιού, η υγρομόνωση αυτής με ασφαλτικές μεμβράνες και η αποκατάσταση της τοιχοποιίας του στηθαίου
* Τοποθέτηση στεγάστρου για την προστασία της εισόδου στο δώμα από το βρόχινο νερό
* Επισκευή στοιχείων οπλισμένου σκυροδέματος, που έχουν διαβρωθεί από την υγρασία
* Χρωματισμοί του χώρου του κοιτώνα με οικολογικό χρώμα
* Τοποθέτηση αλλαξιέρας
* Τοποθέτηση ελαστικών συνθετικών πλακιδίων ασφαλείας 50Χ50cm από EPDM σύμφωνα με το Ευρωπαϊκό Πρότυπο Ασφαλείας EN 1177:2018
* Αντικατάσταση κεραμικών πλακιδίων στο χώρο του υπογείου
* Κατασκευή ράμπας στον προαύλιο χώρο
  1. Γ΄ ΠΑΙΔΙΚΟΣ ΣΤΑΘΜΟΣ ΜΟΣΧΑΤΟΥ
* Αντικατάσταση των κουφωμάτων της πρόσοψης, της εισόδου και των εσωτερικού χώρου με νέα κουφώματα ασφαλείας
* Εγκατάσταση τέντας στην πρόσοψη, με βραχίονες αλουμινίου 9m2 προσεγγιστικά
* Τοποθέτηση υαλοπινάκων ασφαλείας σύμφωνα με το Άρθρο 4, Β3
* Τοποθέτηση σιτών στα παράθυρα για αερισμό των χώρων απασχόλησης νηπίων και βρεφών τους καλοκαιρινούς μήνες και την αποφυγή υγρασίας στην κουζίνα, στην αποθήκη τροφίμων και στους χώρους υγιεινής με βάση το Άρθρο 4 Ε και Άρθρο 3 Β 14 κ 15
* Τοποθέτηση κιγκλιδωμάτων ύψους μέχρι 1.50m σε υπάρχοντες υαλοπίνακες στο χώρο νηπίων
* Αντικατάσταση των πλακιδίων των χώρων WC με καινούργια πλακίδια από πορσελάνη λόγω μεγάλης φθοράς αυτών
* Αποξήλωση ντουζιέρας και αντικατάστασή της με μπανιέρα νηπίων.
* Εγκατάσταση ηλιακού θερμοσίφωνα τουλάχιστον 200Lt προκειμένου να καλύπτει τις απαιτήσεις των παιδιών που φιλοξενεί ο σταθμός
* Επισκευή κουφώματος χώρου WC
* Τοποθέτηση αλλαξιέρας
* Ηλεκτρολογική εγκατάσταση για αυτονομία στην θέρμανση
* Εγκατάσταση θυροτηλεόρασης
  1. Δ΄ ΒΡΕΦΟΝΗΠΙΑΚΟΣ ΣΤΑΘΜΟΣ ΜΟΣΧΑΤΟΥ
* Τοποθέτηση σιτών στα παράθυρα για αερισμό των χώρων απασχόλησης νηπίων και βρεφών τους καλοκαιρινούς μήνες και την αποφυγή υγρασίας στην κουζίνα, στην αποθήκη τροφίμων και στους χώρους υγιεινής με βάση το Άρθρο 4 Ε και Άρθρο 3 Β 14 κ 15
* Στον προαύλιο χώρο – εξώστη του 1ου ορόφου απαιτείται η κάλυψη με χλοοτάπητα για την ασφάλεια των παιδιών από πτώσεις, με την προηγούμενη αρμολόγηση των υπαρχόντων πλακιδίων λόγω φαινομένων υγρασίας
* Στον ανωτέρω χώρο επιπροσθέτως απαιτείται η τοποθέτηση κιγκλιδώματος στο παρτέρι με κάγκελα με απόσταση μεταξύ τους <12εκ.
* Χρωματισμοί στον χώρο διαλείμματος του 1ου ορόφου και στον υπόγειο χώρο
* Τοποθέτηση πλακιδίων στο δάπεδο του πλυσταριού και στον χώρο τροφίμων για καλύτερο καθαρισμό του δαπέδου
* Στον χώρο αλλαγής των βρεφών στον 1ο όροφο του κτιρίου απαιτείται η αντικατάσταση των υπαρχόντων δύο νιπτήρων με μεγαλύτερους
* Στον ίδιο χώρο (αλλαγής βρεφών 1ος όροφος) προβλέπεται η εγκατάσταση δύο νιπτήρων νηπίων και μίας μπανιέρας νηπίων
* Στον αύλειο χώρο 1 και στον αύλειο χώρο 2 με την απαιτούμενη υπόβαση απαιτείται η τοποθέτηση ελαστικών συνθετικών πλακίδιων ασφαλείας 50Χ50 από EPDM  σύμφωνα με το Ευρωπαϊκό Πρότυπο Ασφαλείας EN 1177:2018, σε επέκταση των υπαρχόντων για την ασφάλεια των παιδιών.
* Τοποθέτηση τεντών για σκίαση υπαίθριων χώρων κατά τους καλοκαιρινούς μήνες, στον εξώστη του 1ου ορόφου και στον προαύλιο χώρο 1, σύμφωνα με το Άρθρο 4
* Εγκατάσταση τέντας ή στεγάστρου στην είσοδο του κτιρίου κατά την παραλαβή των παιδιών
* Προμήθεια ενός οργάνου νηπίων
* Τοποθέτηση δύο στεγάστρων στο πλατύσκαλο του 1ου ορόφου και του υπογείου, για την προστασία των παιδιών από τη βροχή
* Τοποθέτηση πέργκολας στο προαύλιο χώρο 2
* Τοποθέτηση προστατευτικής περίφραξης στα κιγκλιδώματα της αυλής λόγω των κοφτερών αιχμών που διαθέτουν
* Στρογγύλευμα γωνιών μαρμάρινων σκαλοπατιών για την ασφάλεια των παιδιών
* Πόρτες ασφαλείας στο κλιμακοστάσιο που οδηγεί στον 1ο όροφο
* Αντικατάσταση μόνωσης στις σωληνώσεις και στον εξαερισμό του δώματος λόγω φθοράς
* Ο χώρος της κουζίνας απαιτεί καθαίρεση των υπαρχόντων ξύλινων ερμαρίων και αντικατάστασή τους με inox, καθώς και μίας λάντζας για το πλύσιμο των σκευών
* Εγκατάσταση συστήματος εξαερισμού στο χώρο πυρόσβεσης
  1. Α΄ ΠΑΙΔΙΚΟΣ ΣΤΑΘΜΟΣ ΤΑΥΡΟΥ
* Επίστρωση με δάπεδο από χλωριούχο πολυβινύλιο (PVC) ή παρόμοιο, σύμφωνα µε την ΕΤΕΠ 03-07-06-02 "Βινυλικά δάπεδα", µονοπαγούς υφής (όχι πολλαπλών στρώσεων), οποιουδήποτε χρωματισμού, επικολλούµενου µε συμβατή κόλλα σε λείο, επίπεδο, καθαρό και στεγνό υπόστρωµα
* Αποξήλωση υπαρχόντων κουφωμάτων και αντικατάσταση τους με νέα κουφώματα και υαλοστάσια ασφαλείας
* Εγκατάσταση υαλοπινάκων ασφαλείας σύμφωνα με το Άρθρο 4, Β3
* Κατασκευή σκαλοπατιών στο μπάνιο νηπίων λόγω μεγάλης ανισοσταθμίας
* Στον χώρο εισόδου, υπάρχουν δύο σκάλες χωρίς ράμπα και λόγω του ότι αποτελούν μεγάλες ανισοσταθμίες στο χώρο και δε διαθέτουν κιγκλιδώματα προτείνεται να καθαιρεθούν και να κατασκευαστούν ράμπες με κιγκλιδώματα στη θέση τους - σύμφωνα με το Άρθρο 4, 3Β και Η
* Προστατευτικές διατάξεις - κιγκλιδώματα ασφαλείας στις σκάλες εισόδου, σε αυτά που οδηγούν στο λεβητοστάσιο καθώς και σε ένα παράθυρο το οποίο είναι κάτω από 1,5M
* Αποξήλωση υπάρχουσας τσουλήθρας λόγω φθοράς
* Προμήθεια δύο νέων παιδικών οργάνων (τσουλήθρες) σύμφωνα με το ΕΝ 1176
* Αντικατάσταση πλακιδίων τοίχου 15Χ15cm στο μπάνιο νηπίων
* Επιστρώσεις δαπέδων με πλάκες διαστάσεων 40X40cm περιμετρικά του στεγάστρου
* Εγκατάσταση τέντας για την σκίαση τους εαρινούς μήνες και επέκταση βάσεως
* Αποξήλωση πάγκου με νιπτήρα στο μπάνιο νηπίων
* Προμήθεια κηπευτικού χώματος για την διαμόρφωση του αύλειου χώρου
* Εφαρμογή πλαστικών γωνιών προστασίας ακμών βαθμίδων
* Τοποθέτηση αλαξιέρας
* Εγκατάσταση Ηλιακού Θερμοσίφωνα
  1. Β΄ ΒΡΕΦΟΝΗΠΙΑΚΟΣ ΣΤΑΘΜΟΣ ΤΑΥΡΟΥ
* Τοποθέτηση σιτών στα παράθυρα για αερισμό των χώρων απασχόλησης νηπίων και βρεφών τους καλοκαιρινούς μήνες και την αποφυγή υγρασίας στην κουζίνα, στην αποθήκη τροφίμων και στους χώρους υγιεινής με βάση το Άρθρο 4 Ε και Άρθρο 3 Β 14 κ 15
* Επίστρωση με δάπεδο από χλωριούχο πολυβινύλιο (PVC) ή παρόμοιο, σύμφωνα µε την ΕΤΕΠ 03-07-06-02 "Βινυλικά δάπεδα", πάχους 2 mm, µονοπαγούς υφής (όχι πολλαπλών στρώσεων), οποιουδήποτε χρωματισμού, επικολλούµενου µε συμβατή κόλλα σε λείο, επίπεδο, καθαρό και στεγνό υπόστρωµα
* Εγκατάσταση δύο ηλιακών θερμοσίφωνων τουλάχιστον 160Lt προκειμένου να καλύπτουν τις απαιτήσεις των παιδιών που φιλοξενεί ο σταθμός
* Αντικατάσταση τριών μεταλλικών θυρών με καινούριες
* Αντικατάσταση τριών ξύλινων θυρών με καινούριες
* Αντικατάσταση υπάρχουσας τέντας με καινούρια λόγω φθοράς
* Υαλοπίνακες ασφαλείας σύμφωνα με το Άρθρο 4, Β3 του π.δ.
* Προμήθεια κηπευτικού χώματος για την διαμόρφωση του αύλειου χώρου
* Τοποθέτηση προστατευτικών στα καλοριφέρ
* Αντικατάσταση φωτιστικών LED, ποσότητα 23 τετράγωνα και 55 μακρόστενα
* Αντικατάσταση υπάρχουσας τέντας με καινούρια λόγω φθοράς καθώς και αποξήλωση σκελετού υπάρχουσας και καθαίρεση τοιχίων, στον υπαίθριο χώρο, στη πίσω πλευρά του βρεφονηπιακού σταθμού
* Αντικατάσταση πλακιδίων τοιχίων μπάνιου
* Αποξήλωση στεγάστρου λόγω φθοράς και τοποθέτηση στη θέση του ηλεκτρικής τέντας για σκίαση, στον υπαίθριο χώρο της ταράτσας του 1ου ορόφου (βγαίνοντας από τους κοιτώνες των βρεφών)

1. ΓΕΝΙΚΑ ΣΤΟΙΧΕΙΑ ΤΟΥ ΕΡΓΟΥ

Ο συνολικός προϋπολογισμός του έργου «**Εργασίες διαμόρφωσης για την προσαρμογή λειτουργούντων δημοτικών βρεφικών, παιδικών και βρεφονηπιακών σταθμών στις προδιαγραφές του νέου θεσμικού πλαισίου αδειοδότησης σύμφωνα με τις διατάξεις του π.δ. 99/2017**» είναι **300.000,00** ευρώ (συμπεριλαμβανομένου 24% Φ.Π.Α.), με φορέα υλοποίησης τον Δήμο Μοσχάτου - Ταύρου και χρηματοδοτείται από το Πρόγραμμα Δημοσίων Επενδύσεων όπου εγκρίθηκε η χρηματοδότηση του από τις πιστώσεις του οικονομικού έτους ….. συνολικού ποσού 300.000,00€.Η δαπάνη του έργου θα βαρύνει την Κ.Α ……………….. σχετική πίστωση του προϋπολογισμού του οικονομικού έτους ….. του Φορέα με ποσόν ……………………….€

Τα γενικά έξοδα και το εργολαβικό όφελος της παρούσας μελέτης ορίζονται στο 18%. Η ανάθεση του έργου θα γίνει σύμφωνα με τις ισχύουσες διατάξεις περί εκτελέσεων Δημοτικών και Κοινοτικών έργων δηλ. το Ν.4412/2016 (ΚΔΕ), όπως ισχύει και όπως τροποποιήθηκε με το Ν.4782/2021 «Αναμόρφωση του ρυθμιστικού πλαισίου των Δημοσίων Συμβάσεων» (ΦΕΚ Α 36/09.03.2021), το Π.Δ. 171/87, το Π.Δ. 79/2019 (ΦΕΚ 112/Α/3-07-2019), και οι σε εκτέλεση των ανωτέρω διατάξεων εκ δοθείσες αποφάσεις, καθώς και λοιπές διατάξεις. Η εκτέλεση του έργου θα γίνει με ανοιχτό ηλεκτρονικό διαγωνισμό και κριτήριο κατακύρωσης την πλέον συμφέρουσα από οικονομική άποψη προσφορά μόνο βάσει τιμής σύμφωνα με τις διατάξεις της παραγράφου 2α του 95 του Ν.4412/2016, όπως ισχύει και όπως τροποποιήθηκε με το άρθρο 37 του Ν.4782/2021, «Τρόπος σύνταξης και υποβολής οικονομικών προσφορών – Τροποποίηση των παρ. 2,5 και 6 του άρθρου 95 του Ν.4412/2016».

Το έργο προβλέπεται να αποπερατωθεί σε έξι (6) μήνες.

|  |  |
| --- | --- |
| **Αθήνα, 06/06/2022**  **Συντάχθηκε** | **Αθήνα, 06/06/2022**  **Θεωρήθηκε** |
|  | Ο Δ/ντης Τεχνικών Έργων |
| Μαρία Ζερβάκη  Πολιτικός Μηχανικός | Κων/νος Φλώρος  Τοπογράφος Μηχανικός |
|  |  |
|  |  |
|  |  |